cyanic-selkie/wikianc huggingface dataset:
Вуелта а Еспања 2012 - етапа 1 до етапа 11
Етапа 4
Свежи по завршницата на нагорнина во Ејбар претходниот ден, трката заминала надвор од Баскија и се упатила кон скијачкиот центар Валдезкарај; самата етапа завршувала во подножјето на центарот - доаѓајќи на 1.540 метри надморска височина - преку искачувањето од прва категорија во должина од 13,4 километри и со просечен наклон од 5,2%, иако достигнувало 9% на одредени места во почетните делови на искачувањето. Првичното бегство било создадено рано на етапата, кога бран од пет возачи се одвоил. Сајмон Кларк бил придружен во бегството од возачот на  Тони Мартин и Асан Базајев од, како и двајца возачи од професионалните континентални екипи; Луис Анхел Мате за  и возачот на  Хесус Росендо, така квинтетот брзо се здобил со значајна предност над главната група, кога имале предност од над девет минути по 28 километри на етапата и на крај достигнале максимална предност од 14 минути.
Бидејќи водечката група го зголемила своето водство до недостижна разлика, соперниците во генералниот пласман се насочиле кон избегнување на некој проблем во текот на патеката од 160,6 километри. Меѓутоа, само што го поминале градот Харо, спротивните ветришта на патеката биле голем фактор при падот, кој настанал подоцна. Како што Хуан Антонио Флеча забрзал на чело на групата за, поголемиот дел од екипата паднале на асфалтот, вклучувајќи го и водачот на трката Алехандро Валверде. По етапата, Валверде ги критикувал и ги обвинил нив за инцидентот. Едно време, екипниот менаџер на Валверде Еузебио Унзуе се доближил до автомобилот на за дискусија со нивниот спортски директор Николас Портал.
Ветрот и различното темпо ја поделило групата на повеќе делови по патеката, со повеќе од пет дијагонални линии на возачи наредени еден до друг. Светскиот хронометарски првак Мартин ги нападнал членовите на бегството на почетокот на последното искачување и го зел Кларк со него, бидејќи останатите тројца возачи не можеле да го пратат посилното темпо. Како и се очекувало, Кларк имал посилен крај и на крајот ја освоил својата прва професионална победа на целта. Базајев завршил трет, додека групата стигнала една минута зад Кларк; Валверде загубил скоро една минута зад нив и го загубил водството во генералниот пласман од возачот на Хоаким Родригес, кој одржувал предност од една секунда пред колегата на Флеча, Крис Фрум. Кларк го преземал водството во обата пласмани, бодовниот и планинскиот пласман.
Етапа 5
По двете етапи со завршници на нагорнина и пред уште една таква етапа на трката, петтата етапа на трката била кружна трка околу градот Логроњо во Риоха. На патеката од 168 километри биле предвидени осум кругови од 21 километар, со среден спринт одржан на Авенида де ла Паз во самиот град. Бодовите од спринтот биле одржани на 400 метри пред завршувањето на третиот и петтиот круг, иако било очекувано дека и самата етапа ќе заврши во спринтерска завршница. Возачот на Хавиер Чакон се одвоил од остатокот на групата уште на самиот почеток на етапата и успеал да опстане напред без ниеден друг возач. Главната група одлучила да не го следи веднаш, бидејќи не претставувал закана за генералниот пласман; имајќи 26 минути задоцнување водачот Хоаким Родригес од.
По четвртина од етапата, Чакон имал максимална предност од 12 минути пред остатокот од групата, но започнал да го зголемува темпото во групата со цел да се достигне Чакон. Со додадената помош од колегите на Родригес, групата успеала да ја намали разликата на Чакон на околу четири и пол минути кон средината на етапата. На крајот бил достигнат од главната група на 30 километри пред целта. Во последниот круг на етапата се појавиле познатите спринтерски „возови“ на различните екипи; најпрвин бил – за Даниеле Бенати и Џани Мерсман од, кои биле на чело на групата, со  зад нив. Бенати го започнал неговиот спринт прв, но со помошта од колегата Зимон Гешке, Џон Дегенколб го следел Бенати пред да го помине спринтајќи и да ја освои втората етапа на трката со околу половина должина на тркало. Мерсман бил трет на крај на етапата, додека Родригес го одржал своето водство во генералниот пласман.
Етапа 6
Шестата етапа на трката била враќање на планините и борбата се префрлила од спринтерите на кандидатите за генерален пласман, во светло на две впечатливи категоризирани искачувања во рамките на последните 30 километри на етапата. По долгиот спуст од искачувањето од трета категорија Пуерто дел Ороел, возачите морале да се соочат со Фуерте дел Рапитан во Хака; иако релативно кратко со само 3,8 километри, искачувањето имало просечен наклон од 5,4%. По вообичаениот тек на настаните, на почетокот на етапата било создадено бегство од пет члена. Возачите во бегството биле или Холанѓани или Белгијци; возачот на Мартејн Маскант, Јост ван Лејен од  и возачот на  Питер Венинг од Холандија и возачот на  Кристоф Вандевале и Томас де Гент  претставувајќи ја Белгија.
Де Гент, кој бил трет на мајскиот Џиро д’Италиа, бил најдобро пласиран возач од квинтетот на 60. место во генералниот пласман, но доцнел зад водачот Хоаким Родригес над седум минути. И покрај ова, водечката група успеала да одржува предност од над четири и пол минути на две третини од етапата, пред екипата на Родригес, како и за поддршка на нивниот тимски водач Алехандро Валверде да започнат да ги ловат. Откако Ван Лејен отпаднал на околу 25 километри пред крајот, Де Гент наскоро го отпочнал сопствениот напад за соло победа; на крај, бил достигнат пред последното искачување, откако била елиминирана неговата предност од 50 секунди. Темпото поставено од значајно ја раздвижило групата на Фуерте дел Рапитан пред  да отиде напред со Колумбијците Ригоберто Уран и Серхио Енао да го заштитат Крис Фрум. Откако Уран излегол на чело во последниот километар, Фрум бил првиот кој нападнал и единствено Родригес можел да одговори; Родригес отпочнал свој напад на 200 метри пред целта, и без никаков одговор од Фрум, тој се одвоил и ја освоил својата петта етапа на Вуелта - предвидувајќи претходниот ден дека на искачувањето „ќе летаат искри“ – и го зголемил своето водство за десет секунди во однос на Фрум.
Етапа 7
Целокупната патека на етапата била сместена во автономната покраина Арагон, започнувајќи во градот Хуеска, пред да се упати јужно кон предградијата на Алкањиз и патеката Моторленд Арагон, која била домаќин на неколку трки во мото првенството откако била отворена во 2009. Самата завршница на етапата се наоѓала на почетно целната рамнина на патеката, притоа завршувајќи еден круг на патеката од 5.078 метри. И покрај тоа што етапата од 164,2 километри била со нерамен терен, сепак немало ниедно категоризирано искачување на патеката, но имало два средни спринта за бодови и бонус секунди во последните 50 километри на етапата. Поради овие одлики етапата била повторно погодна за спринтерите, особено со широката завршница.
Четворица возачи – Хавиер Арамендија, возачот на Пабло Лечуга, Берт-Јан Линдеман од  и возачот на  Франтишек Рабоњ – го создале бегството на етапата, одвојувајќи се од остатокот од групата по само 2 километри на патеката. Тие достигнале максимално водство од околу пет минути во првата половина на етапата, не претставувајќи никаква опасност за водството на Хоаким Родригес, бидејќи Лечуга кој бил најдобро пласиран во групата доцнел 26 минути зад него. Меѓутоа, Лечуга бил првиот од водечкиот квартет, кој отпаднал кога групата започнала да ги лови водачите на околу 30 километри пред целта. На крајот, бегството било достигнато и етапата завршила во спринтерска завршница на патеката, и покрај тоа што се обиделе да се одвојат од групата, со Крис Фрум, Ијан Станард и Бен Свифт напред во шестчлената група на чело пред групата. На крајот, бодовниот водач Џон Дегенколб ја продолжува неговата добра форма на спринтерските завршници, освојувајќи ја својата трета победа во првата недела, откако бил совршено доведен напред од колегата Кун де Корт од. Родригес го одржал неговото водство на трката од десет секунди пред Фрум.
Етапа 8
Единствената етапа со завршница надвор од Шпанија на овогодинешната Вуелта, осмата етапа се упатила на север од градор Љејда во Каталонија кон малата држава Андора. Се направил круг околу главниот град Андора ла Веља, преку вториот среден спринт - првиот бил пред границата помеѓу Шпанија и Андора – и искачувањето Алто де ла Комелја. По неколку километри спуст, возачите ги чекало искачувањето од прва категорија Колјада де ла Галина; искачување од 7,2 километри со просечен наклон од 8% – со наклон до 15% кој бил присутен на одредени места во искачуањето - исто така имало 18 серпентини на самото искачување, повлекувајќи споредби со Алп д’Ез, каде има 21 таква кривина.
Морено и Мајер не можеле да го поднесат темпото на групата и тие го напуштиле квартетот. Фрум започнал напад во последниот километар, но брзо бил достигнат од тројцата негови шпански соперници; меѓутоа, Алберто Контадор од отпочнал свој напад, кој Фрум не можел да го испрати. Тој имал предност од неколку секунди во последните метри, но започнал да ја намалува брзината како се доближувал до целта. Фрум доцнел зад другите двајца возачи – водачот на трката од Хоаким Родригес и Алехандро Валверде од  – кога двоецот го достигнал Контадор на последната кривина и Валверде ја однел својата втора етапна победа на трката, пред Родригес и Контадор. Фрум ја поминал целта петнаесет секунди подоцна, придружено со осумте секунди бонус на целта добиено за Родригес, му донело водство на Родригес од 33 секунди во однос на Фрум; иако Родригес останал песимистичен околу неговите шанси за победа на трката. Валверде ја преземал сината точкаста маичка како предводник во планинскиот пласман со освојување на етапата.
Етапа 9
Последната етапа пред првиот ден за одмор ги одвела возачите повторно на шпанска територија, откако етапата завршила во Андора претходниот ден. Патеката од 196,3 километри - најдолга етапа во изданието 2012 на трката – бил постепен спуст од самиот почеток, освен за две искачувања од трета категорија долж патеката; второто од нив било сместено во последните 5 километри на етапата. Со етапната завршница во Барселона, трката се вратила во градот, првпат по 1999, кога незадоволството на возачите поради условите на патеката ја намалило должината на етапата за 50 километри. Самиот крај се наоѓал на Монжуик – во близина на Олимпискиот стадион на Барселона - кој бил користен како завршница на етапа на последниот Гранд Тур кој го посетил градот, кога Тор Хушовд ја освоил шестата етапа на Тур де Франс 2009.
Скоро веднаш откако групата ја започнала етапата, се создало бегство од четворица возачи. Втор ден по ред, возачот на Микаел Бифаз бил меѓу водечките, каде бил придружен од возачот на  Берт-Јан Линдеман, Мартејн Маскант од  и по третпат на овогодинешната Вуелта, возачот  Хавиер Чакон. Тие успеале да остварат максимална предност од скоро пет и пол минути во првите километри на етапата, пред постепено да започне нивното достигнување од главната група. И покрај најдобрите напори од водечките да го продолжат нивниот престој на чело, сепак биле достигнати на околу 25 километри пред целта. Колегата на Чакон Хесус Росендо се обидел со противнапад по нивното достигнување, но не можел да се одвои од групата. На крај, Росендо доживеал механички проблем откако бил достигнат од групата и морал да чека замена за неговото предно тркало.
Назад во групата, таа останала заедно со влезот во Барселона, кога екипите на кандидатите за генерален пласман –, и  – се упатиле на чело на групата. Алберто Контадор нападнал пред Алто де Монжуик, но не можел да се одвоил доволно од самата група. Меѓутоа, планираниот напад од возачот на Алесандро Балан успеал во тоа, што предизвикало водачот на трката Хоаким Родригес да започне потера по него. Колегата на Балан Филип Жилбер тргнал по Родригес и тие двајцата се сретнале заедно пред врвот на искачување. Жилбер и Родригес успеале да останат пред самата главна група со разлика од неколку секунди, а Жилбер ги зел почестите на етапата како негова прва победа во сезоната, пред Родригес. Со осум секунди бонус добиени на целта, Родригес добил нови дваесет секунди предност пред неговите соперници, додека неговото водство пред Крис Фрум се зголемило на педесет и три секунди, пред првиот ден за одмор.
Етапа 10
Преместувајќи се од најисточната точка на трката, во Барселона, Вуелта по денот за одмор започнала во градор Пуентеареас на западот во Шпанија – претходно поминувајќи над 1.200 километри пат во растојание, трет најдолг трансфер во историјата на трката - со скоро рамна патека од 190 километри. Имало само едно категоризирано искачување во текот на етапата, кое се наоѓало по само 14,5 километри од почетокот, додека неговиот врв се наоѓал на 400 метри надморска височина. Возачите исто така морале да направат круг од 40 километри пред да се најдет на целта во Санхенхо. Рамната патека ја направило етапата совршено за уште еден масовен спринт на крајот, каде возачот на Џон Дегенколб ја гледал својата шанса за преземање на бодовниот пласман од водачот на трката Хоаким Родригес од.
Возачот на Хавиер Арамендија уште еднаш се нашол во бегството на етапата, каде бил придружен од најборбениот возач од минатогодишното издание на трката, Адријан Паломарес, претставувајќи ја екипата. Двоецот успеал да оствари максимална предност од околу седум минита во текот на етапата, пред остатокот од групата да започне да ја намалува временската разлика. Тие успеале да се одржат пред групата во текот на последниот круг, но биле достигнати на околу четвртина пред последниот круг. Спринтерските екипи се поместиле напред кон крајот на круг, кога, и  сакале да ги постават своите возачи на добра позиција. На крајот, Дегенколб бил во можност повторно да ги отспринта неговите соперници - и покрај тоа што го започнал својот спринт порано отколку што сакал – и да ја однесе четвртата етапна победа на трката, станувајќи првиот возач, кој успеал во тој подвиг по неговиот сонародник Андре Грајпел во 2009. Дегенколб завршил пред возачот на Насер Буани и возачот на  Даниеле Бенати.
Етапа 11
Единствениот поединечен хронометар на Вуелта, буквално на половина пат на самата трка со патека од 39,4 километри, која била поделена на три дела; првиот дел бил релативно рамен од почетокот во Камбадос до средната мерна точка на 13,5 километри на етапата, на излезот од градот Барантес. Вториот бил долг 10 километри, имал искачување од трета категорија со наклон од 4,4% наречено Алто Монте Кастрове, каде имало бодови за планинскиот пласман за најдобрите тројца на таа точка, пред да се спуштат кон Понтеведра. Како што е вообичаено на хронометарските етапи, возачите настапиле во обратен редослед од оној како што се рангирани во генералниот пласман на крајот на претходната етапа. Така, Јост ван Лејен од, кој бил 193. – од вкупно 198 возачи кои стартувале на трката – доцнел зад водачот во генералниот пласман Хоаким Родригес со еден час, триесет и осум минути и педесет и седум секунди, бил првиот возач кој настапил на етапата.
Меѓутоа, Ван Лејен не бил првиот возач кој ја завршил патеката, бидејќи колегата на Родригес Михаил Игнатиев бил првиот кој го направил тоа. Игнатиев, кој стартувал три минути по Ван Лејен, по едноминутни интервали, на крајот забележал време од 58' 55" на патеката, време кое се задржал околу десет минути до возачот на Мартејн Маскант да го намали најдоброто време за една минута. Возачот на  Џонатан Кастровјехо бил следниот на патеката, надминувајќи го времето на Маскант за над три минути, кога ја завршил патеката за време од 54' 10". Времето не било подобрено до стартот на Камерон Мајер, кој излегол на патеката 45 минути подоцна, од, која поранешниот велодромски светски првак на крајот забележал време од 53' 53". Времето на Мајер било доволно добро да не биде поразено од моменталниот светски првак Тони Мартин , но неговиот сонародник Ричи Порт успеал малку да го намали тоа време, поместувајќи го најбрзото време за две секунди за , пред да дојде победничкото време на етапата од возачот на Фредрик Кесијакоф. Кесијакоф, хронометарски победник на Тур де Свис во јуни, надминувајќи го времето на Порт на соодветните мерни точки и на крајот победувајќи го неговото време за минута и 25 секунди.
Времето на Кесијакоф од 52' 36" не било загрозено од никого потоа, кој стартувал на етапата и му овозможило да дојде до втората хронометарска победа во сезоната. Во борбата за генералниот пласман, Родригес успеал да го задржи водството во поредокот и покрај тоа што загубил време од сите соперници. Алехандро Валверде бил првиот од кандидатите за генералниот пласман кој настапил и кој исто така постигнал солиден резултат со време од 53' 44", време кое на крајот било доволно добро за четвртото место по етапата. Крис Фрум се очекувало да победи на етапата, но тој забележал време од 53' 15"; на крајот, го загубил второто место во генералниот пласман од возачот на  Алберто Контадор, кој, освен Кесијакоф, бил единствениот друг возач, кој забележал возење под 53 минути на патеката со време од 52' 53", 17 секунди поспоро од Кесијакоф. Родригес, за кој се мислело дека ќе го загуби водството на трката по етапата, успеал да задржи со една секунда по завршувањето на патеката со седмото најбрзо време од 53' 52", означувајќи го неговиот резултат како „голем чекор напред“.
NGC 5254
Телото било предмет и на други истражувања, па освен како NGC 5254 се споменува и како MCG -2-35-12, IRAS 13369-1114.
Откривање
Телото е откриено на 6 мај 1836 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5254 е од видот Sc. Видливиот сјај со голо око изнесува 12 m, а оној во рамките на интервалот од минималната до максималната честота 12,7 m, додека површинскиот сјај изнесува 13,5 m/лм2. NGC 5254 има привидни димензии од 3,2' х 1,5'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 39 м 38 с, а неговата деклинација, односно висината на лакот на тој агол, -11° 29' 39"". Положбениот агол на објектот е во износ од 125°.
Други поделби
Проучување на NGC 5254 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 48307. Во рамките на атласот на длабокото небо, Уранометрија 2000.00, објектот припаѓа на групата означена со бројот 286; додека во Каталогот на основни ѕвезди (GSC) е групиран под бројот 5549. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1601.
NGC 7684
NGC 7684 — леќеста галаксија во соѕвездието Риби, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7684 се споменува и како UGC 12637, MCG 0-59-50, CGCG 380-65.
Откривање
Објектот е откриен на 5 октомври 1863 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 7684 е од видот S0-a. Видливиот сјај со голо око изнесува 13,6 m, а оној во рамките на интервалот од минималната до максималната честота 14,5 m, додека површинскиот сјај изнесува 12,8 m/лм2. NGC 7684 има привидни димензии од 1,5' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 30 м 32 с, а неговата деклинација, односно висината на лакот на тој агол, +0° 4' 53"". Положбениот агол на објектот е во износ од 21°.
Други поделби
Проучување на NGC 7684 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 71625. Во рамките на атласот на длабокото небо, Уранометрија 2000.00, објектот припаѓа на групата означена со бројот 259; додека во Каталогот на основни ѕвезди (GSC) е групиран под бројот 585. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 834.
1144
1144 (Римски бројки) — престапна година според општоприфатениот календар. Тоа била 1144 година од новата ера, 144. од вториот милениум, 44. од XII век и петта од 1140-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1144 година се протега во 3780 и 3781, додека според второто гледиште, годината трае во текот на 3840 и 3841 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1687. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 538 и 539 исламска година.
Келнски архиепископ
Ова е список на Келнски епископи и архиепископи.
Епископи на Колонија Агрипина, 88–784
На сите имиња пред Матерн ('II') треба да се пристапи со значителен скептицизам, бидејќи ниту еден доказ не е на располагања. Матерн бил присутен на советот во Рим во 313. Епископите помеѓу Северин и Харенти се исто така сомнителни. Домицијан бил Мастрихтски епископ. Дадените датуми пред епископит Гинтер се исто така не во потполност точни.
Окрузи во Лондон
Административното подрачје Голем Лондон содржи 32 окрузи (анг. London boroughs). Внатрешен Лондон опфаќа 12 плус Сити. Надворешен Лондон се состои од 20-те преостанати окрузи во состав на Голем Лондон.
Функции
Со окрузите управуваат совети (London Borough Councils) кои се избираат на секои четири години. Окрузите се главни единици на локалната самоуправа на Лондон и се надлежни за речиси сите месни служби во своите подрачја: училишта, социјални служби, комуналии и патишта. Извесни задолженија на ниво на цел град ѝ припаѓаат на Управата на Голем Лондон (Greater London Authority), а извесни јавни услуги и лобирањето на владата се вршат во рамките на советите. Некои окружни совети се здружуваат во извесни надлежности како комуналиите. Окрузите се самоуправни окрузи, како градски еквивалент на редовните. Секој округ има своја Локална образовна управа (Local Education Authority).
ОУ "Даме Груев" - Чаир
Даме Груев — основно училиште во Чаир, Општина Чаир. .
Акумулација
Разорувањето на карпите под општо заедничко име се вика ерозија, а напластувањето на разорениот материјал се вика акумулација. со овие два процеса се менува постојаниот изглед на Земјата и се создаваат нови форми на релјефот. дејството на надворешните сили е многу различно, но во крајна линија тоа се сведува на израмнување на површината на земјата.
Трета македонска мерида
Трета македонска мерида ― автономна административно-политичка и економска област, формирана по паѓањето на Македонија под римска власт (168 г.пр.н.е.), со решение на римскиот сенат, кое им го соопштил на Македонците римскиот конзул Емилиј Павел, на собранието во Амфипол (167 г. пр. н.е.).
Ги зафаќала териториите помеѓу реката Аксиј (Вардар) и Пенеј, како и делови од Пајонија, западно од Аксиј. Главен град на областа бил Пела. Основни административни единици на областа биле градските општини (цивитатес), на чело со собрание, составено од претставници на општините.
Сарказам (стилистика)
Сарказмот е цинично исмејување на некоја личност со тоа што се наведуваат особини спротивни од вистинските. На пример кога за некој што има голема глава, велиме дека има главче и сл.
Апресијација
Апресијација (лат. ad - кон + pretium - цена, вредност) претставува зголемување на вредноста на валутата на една земја. Таа настанува како последица на јакнењето на куповната моќ на парите на внатрешниот пазар, поради паѓањето на цените на стоките и услугите или поради промена на интервалутарниот курс (паритет). На парите во чија корист настанала промената им расте курсот.
Често изразот апресијација на пари означува преценети пари, кога официјалната вредност на парите вештачки се одржува на повисоко ниво од реалното.
Ако на пример македонскиот денар е преценет во однос на еврото, девизниот курс паѓа - потребни се помалку македонски денари за купување на едно евро (1 ЕУР = 41,70 МКД → 1 ЕУР = 41,20 МКД). Кога македонскиот денар апресира во однос на еврото, тој станува помалку конкурентен. Ова ќе доведе до поголем увоз на европски стоки и услуги во Македонија, а помал извоз на македонски стоки и услуги на европските пазари.
Спротивно на апресијацијата е депресијација на парите.
Подјеље
Подјеље (словенечки: Podjelje) — населба во Општина Бохињ во западна Словенија. Областа е дел од историскиот регион Горењска. Населбата сега е вклучена во Горењскиот статистички регион.
Brevicellicium olivascens
Brevicellicium olivascens бил вид на кортициоидна габа од фамилијата Hydnodontaceae. Го имало во Европа.
Папа Адеодат II
Адеодат II (лат. Adeodatus PP. II; ? - 17 јуни 676) — римски папа од 11 април 672 до 17 јуни 676. До неговиот избор за папа, живеел во бенедиктскиот манастир Св.Еразмо. За време на неговото папство успеал да воведе дисциплина во манастирите. Бил против монотелтизмот. Тој благословил неколку избрани водопади во Венеција.
Хасалар
Хасалар — село во Егејска Македонија, Република Грција.
Монетарен сојуз
Монетарен сојуз (валутен сојуз) — две или повеќе држави кои ја делат истата валута без нивно нужно да имаат понатамошна интеграција (како што е економски и монетарен сојуз, кој би имала, покрај тоа, царински сојуз и единствен пазар).
Постојат три типа на валутни унии:
Неформално - еднострано усвојување на странска валута
Формално - усвојување на девизи врз основа на билатерален или мултилатерален договор со органот што го издава, понекогаш дополнет со издавање на локална валута во валутен режим
Формални со заедничка политика - воспоставување заедничка монетарна политика и издавање на овластување за нивната заедничка валута од повеќе земји
Теоријата за оптималната валута област се однесува на прашањето како да се утврди кои географски региони треба да делат валута со цел да се максимизира економската ефикасност.
Мартин Чотар
Мартин Чотар (Martin Čotar; р. ) — поранешен хрватски професионален друмски велосипедист.
Бил петкратен национален хронометарски првак и двократен национален друмски првак.
Космос-1375
Космос-1375 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 6 јуни 1982 г. Во орбитата околу планетата Земја бил исфрлен од носечка ракета.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 105,0 минути, додека аголот на наклонетост на орбиталната рамнина во однос на рамнината на екваторот изнесувала 65,8°. Најголемото растојание од Земјата го достигнал на 1012 км, а најмалото на 979.
Аника Смедиус
Карин Аника Смедиус (родена на 15 април 1964 година во Удевала ) е шведска глумица и пејачка.
Кариера
Смедиус е шведскиот глас за многу цртани ликови како Catwoman in Batman: The Animated Series и The New Batman Adventures, принцезата Кејл во Princess Gwenevere and the Jewel Riders, Magma и Shadowcat во X-Men: Evolution, Misty in Pokémon, Sadira во Аладин, Сејлор Меркјури во Сејлор Мун, Сем во Тотално шпиони, Томи Пиклс и Анџелика Пиклс во Ругратс и Велма Динкли во Скуби-Ду. Таа исто така била гласот на Барт Симпсон кога серијата била синхронизирана за краток период во текот на 1990-тите и се врати на улогата во официјалната шведска синхронизација на филмот Симпсонови.
Смедиус пеела во бендовите Oddjob и Glenns Orkester  и за многу шведски верзии на анимирани филмови на Дизни.
Помеѓу 1991 и 1992 година, таа работела како радио презентер на Sveriges Radio P3. Таа може да се слушне и во многу документарни филмови на ТВ4 и ТВ4 Факта, а ја раскажува и Мисија: Спаси живот ( Uppdrag: Rädda Liv ) организирани од Лекари без граници. Таа неколку години била и глас на каналот на Axes TV за објави и трејлери.
Смедиус претходно работела и како преведувач помеѓу 1992 и 2002 година, за емисии како Аладин, Мечка во големата сина куќа, Новите авантури на Вини Пу, принцезата Гвеневер и јавачите на скапоцените камења, Хероите на Хиглитаун (како г. Мустаќи) и повеќе.
Семејство
Смедиус е мајка на гласовните глумци Емил Смедиус и Матилда Смедиус.
Емулзија
Емулзија е смеса меѓу две течности кои меѓусебно не се мешаат. Таков е примерот со маслото и водата. За да се задржи стабилноста на растворот, потребен е емулгатор кој го спречува враќањето на состојките во првобитната состојба.
Европско првенство во фудбал 2016 - група Ф
Европско првенство во фудбал 2016 - група Ф била една од шестте групи на Европското првенство 2016 и во неа се натпреварувале Португалија, Исланд, Австрија и Унгарија. Натпреварите се одиграле од 14 до 22 јуни 2016 година.
Натпревари
Натпреварите се играат според Средноевропско летно време (UTC+02:00)
Номењ
Номењ (словенечки: Nomenj) — населба во Општина Бохињ во западна Словенија. Областа е дел од историскиот регион Горењска. Населбата сега е вклучена во Горењскиот статистички регион.
Сеид Абдула-паша
Сеид Абдула-паша (исто така познат како Бојнуегри Сеид Абдула-паша „Сеид Абдула-паша Кривовратниот“; починал во март 1761 година, Алепо) ― османлиски државник кој служел како голем везир од 1747 до 1750 година. Тој исто така служел како османлиски управник на Кипар (1745–46, повторно во 1746–47 ), Рака (1746), Конија (1750), Босна (1750–51), Египет (1751–52), Дијарбекир (1752–60), и Алепо (1760).
Абдула Паша е роден во Киркук, син на Русокосиот Сеид Хасан-ага, кој пред него служел како голем шејхулислам. Учел во Ендерунското дворско училиште како млад и станал везир во декември 1745 година.
Ул. „ЈНА“ (археолошко наоѓалиште)
'''Ул. „ЈНА“''' — археолошко наоѓалиште во Тетово. Претставува осамен објект од римското време. Во 1956 година, при копање на темели за изградба на приватна куќа биле откриени остатоци од темели на објект и статуа со претстава на мало девојче со откршена глава. Темели од објекти имало и во соседните дворови, а во еден била најдена и надгробна плоча со грчки епитаф.
Салвадор Аљенде
Салвадор Аљенде (Salvador Guillermo Allende Gossens; - ) — прв социјалистички претседател на Чиле од 1970 до 1973 избран на легални избори, и прв воопшто марксистички претседател на една јужноамериканска држава. По потекло од високата средна класа, Аљенде во 1933 учествува во формирањето на Социјалистичката партија на Чиле. Пред да биде избран за претседател на Чиле, трипати неуспешно се кандидира за таа функција, во 1952, 1958 и 1964. Неговото доаѓање на власт во 1970 година претставува прв случај во историјата на власт да дојде марксист по демократски пат. Аљенде се обидел да го преструктуира чилеанското општество во насока на социјализмот со задржување на демократијата.
Владата на САД уште од почетокот на неговиот мандат гледала во недоверба на неговите потези и преку ЦИА почнала да води тајна кампања за негово соборување. Приредила државен удар на 11 септември 1973, при што бил убиен и Аљенде. Според друга верзија, Аљенде извршил самоубиство во моментот кога станало очигледно дека ќе падне во рацете на пучистите. По државниот удар, на чело на воената хунта застанал генералот Аугусто Пиноче, кој вовел диктатура во Чиле.
Папа Дон
Дон (лат. Donus PP.; ? - 11 април 678) — римски папа од 2 ноември 676 до 11 април 678. Во времето на понтифактот, ја присоединил кон римската црква равенската епархија. Се борил против несторијанството. Погребан е во Базиликата Свети Петар.
Пресметување на датумот на Велигден
Во оваа статија се работи за начинот на пресметка на датумот на Велигден.
Пресметка на православен Велигден
Еден од начините на пресметување на датум на кој се паѓа Велигден според јулијанскиот календар ја дал германскиот математичар Карл Фридрих Гаус. Алгоритмот според кој се пресметува е следниот:
G = година за која се пресметува датум на Велигден
R1 = G mod 19 (остаток при делење на годината со 19)
R2 = G mod 4
R3 = G mod 7
RA = 19R1 + 16
R4 = RA mod 30
RB = 2R2 + 4R3 + 6R4
R5 = RB mod 7
RC = R4 + R5
Велигден е на ден:
Ако Rc < 28 Велигден е на датум Rc+3, ако Rc >= 28 Велигден е на датум RC-27
Пример за 2006 година G=2006 R1=11;R2=2;R3=4;RA=225;R4=15;RB=110;R5=5;RC=20 Велигден е на 23 април
Надворешни врски
Скрипта за пресметување на православен и неправославен Велигден.
ОУ „Дане Крапчев“ - Ченто
„Дане Крапчев“ — основно училиште во населбата Ченто, општина Гази Баба. Го носи името на првоборецот од НОВ, Дане Крапчев.
Манчо Димевски
Манчо Тиков Димевски ( во —  во ) — македонски партизан, борец за слобода на Македонија и учесник во НОВ.
ОУ „Дане Крапчев“ - Ченто
Реонот на Општинското основно училиште “Дане Крапчев”, Скопје ја опфаќа територијата на урбаната заедница Маџари 2, односно десната страна на улицата “Антон Попов” од влезот на населбата и улицата “Финска” како и населеното место Инџиково.
Манчо Димевски
Животопис
Потекнува од ситно сопственичко земјоделско семејство. Како и многу негови врсници уште од детство чувал стока и работел земјоделски работи. Тешко ја поднесувал окупацијата и честопати бил малтретиран од бугарските окупаторски власти. По ослободувањето на Кратово, на 6 септември 1944 година, стапил во редовите на Месната команда во Кратово, а подоцна се придружил на Седумнаесеттатa македонска ударна бригада. Го следел борбениот пат на бригадата сè до мај 1945 година. Особено се истакнал во борбите за ослободување на Криви Камен, Длабочица, Сув Ора, Челопек и борбите околу Прешево и Гнилане. Последната борба што ја водел, била во текот на мај 1945 година крај местото Каменица-Гниланско со остатоците од балистичките банди, во која бил тешко ранет. Бил упатен на лекување во болница во Љубљана. И покрај укажаната лекарска помош, кон крајот на мај 1945 година подлегнал на здобиените рани.
ОУ „Дане Крапчев“ - Ченто
Училиштето е изградено во 1978 година. Училишната зграда е сместена на ул “Маџари” бб и претставува современ градежен објект од цврста градба која наполно одговара за својата намена. Функцијата како современ објект ја надополнуваат спортските терени и пошироките зелени површини.
Училиштето располага со 4.200 м2 училиштен простор и 7.150 м2 училиштен двор. Наставата во училиштето се изведува на македонски јазик со вкупно 1.033 ученика распоредени во 37 паралелки за која се ангажирани 51 вработен. Наставата се изведува во две смени. Училиштето организира и продолжен престој за своите ученици.
ОУ „Дане Крапчев” е збратимено со словенечкото ОУ “Јанка Падежника” од Марибор. Во ОУ „Дане Крапчев“, редовно секоја година се одржува Франкофонска Вечер.
Познати личности кои предавале во ова училиште
Ванчо Јовчев - член на музичката група Синтезис наставник по Музичко Образование
Цвета Толевска
Цвета Толевска ( во Љубојно — 2017 во ) — македонска лекарка, радиотерапевт-онколог и универзитетски професор на Медицинскиот факултет при Универзитетот „Св. Кирил и Методиј“ во Скопје.
Животопис
Родена е на 29 мај 1945 година во селото Љубојно, Преспа. Основно училиште и гимназија завршила во Битола. Во 1964 година се запишала на Медицинскиот факултет во Скопје, а дипломирала во 1970 година.
Во 1972 година се вработила на Институтот за радиотерапија и онкологија, при Медицинскиот факултет во Скопје. Во 1982 година е избрана за асистент на Медицинскиот факултет.
Во 1984 година била на едногодишно стручно усовршување во болница во Детроит, САД.
Во текот на својата работа Цвета Толевска учествувала со свои трудови на повеќе научни и стручни конгреси, симпозиуми и интерсекциски состаноци на просторот на некогашна Југославија и Македонија, како и на повеќе европски и светски конгреси.
Во септември 1992 година била избрана за научен соработник по предметот онкологија со радиотерапија, во мај 1995 година за доцент, во октомври 1997 година за вонреден професор, а во 2002 година била избрана за редовен професор по предметот онкологија со радиотерапија. Бројните стручни и научни публикации, како и докторската дисертација на Цвета Толевска претставуваат научен придонес во областа на радиотерапијата и хемотерапијата на злоќудните заболувања во нашата земја.
Проф. д-р Цвета Толевска е соавтор на учебникот „Радиотераписка онкологија“ издадена во 2002 година како заеднички труд на наставниот кадар при катедрата по онкологија со радиотерапија, а има публикувано и бројни стручни и научни трудови.
Езеро Увс (слив)
Езерото Увс (слив) (исто така, слив на Увс Нур или басен на Убс Нур, Увс нуурын хотгор) е ендорејски басен кој се наоѓа на територијалната граница на Монголија и Тува, република на Руската Федерација. Сливот е дел од Средниот азиски слив на дренажа и е именуван по езерото Увс (Увс Нур, Убсу Нур), големо солено езеро сместено во западниот дел на неговиот слив и е еден од последните остатоци од степите мамути. Езерото Увс е плитко езеро со површина од 3.350 км2 Целиот негов слив, кој вклучува неколку помали езера, е 70.000 км2.
Езерото Урс, исто така, може да се однесува на Убсунур Хулоу (руски: Убсунурскаот котловина, Убсунурскаја Котловина), што е западниот дел на сливот на дренажа, или на над 10.000 км2 на заштитени подрачја што го покриваат езерото и неговата околина. Вдлабнатината го формира северниот дел на депресијата на Големите езера, чија површина е над 100.000 км2 Вдлабнатината, и поголемиот дел од сливот на дренажата, се наоѓа во провинциите Хавсгал, Завхан и Увс во северозападна Монголија и во областа Мангун-Тајгински, Овиурски, Тес-Кемски и Ерзински во јужна Тува.
Сливот е дел од комбинација на подигнати земјишта и вдлабнатини што се наоѓаат низ планинските региони Тану-Ола и Алтај. Тука, најсеверната пустина на светот се среќава со најјужната зона на тундра во Северната полутопка. Површина од 10.560 км2, од кои околу три четвртини лежи во Монголија, беше назначен за резерват на биосферата во 1997 година, а делумно преклопувачката зона со иста големина беше назначена за светско наследство на УНЕСКО во 2003 година. Монголскиот дел од езерото и неговата непосредна околина беа дополнително усвоени како мочуриште Рамсар во 2004 година.
Географија
Планините Тану-Ола ја формираат северната граница на Убсунур Хулоу. , единственото свежо езеро на сливот, лежи, како езерото Увс, на руско-монголската граница. Повеќе источниот дел на сливот на езерото Увс се протега, на север, до сртот Сенгилен на планините Сајан и на исток, до сливот на езерото Сангиин Далај. Јужниот дел на вдлабнатината се граничи со сливот на езерото Кјаргас, со планините Кан Хакии кои ги одделуваат двата слива на Големите езера. Повеќе на исток, ја формира јужната граница на сливот на езерото Увс. Западно од сливот на езерото Увс се наоѓа ендорејскиот слив на езерото Урег, граничи со планините Алтај. делумно ги одделува сливот на езерото Увс и Урег. Југозападниот врв на сливот на езерото Увс опфаќа поголем дел од опсег, и вклучува североисточни падини на
Археологија
Според Гринпис (Еколошка заедница), Убсунур Холоу брои 40.000 археолошки места од номадски Скити, Турци, Хуни и други племиња. Голем број од неговите археолошки артефакти остануваат непроучени. Во Средна Азија, таа има најголема концентрација на насипи, сочинувајќи околу половина од нејзините археолошки места, а многу од нив се постари од египетските пирамиди. Илјадници карпести резби и скулптури од камен остануваат од средновековните населби и будистичките храмови.
Археолошките претреси извршени во 2007–2008 година на урнатините Пор-Бажин, кои се наоѓаат на островче во рускиот дел на езерото Тере-Хол, сугерираат дека куќиштето е изградено околу средината на втората половина на 8 век, под ујгурскиот хаганат.
Популација
Густината на населението е мала во Убсунур. Населени се скоро исклучиво од номадски народ Туван, одгледувачи на добиток кои живеат во јурти. Недостаток на индустрија и потпирање на жителите кон традиционалните начини на живот, како што е номадското пасиште, имаа мало влијание врз пределот и му овозможија на екосистемот да остане релативно ослободено од негативните ефекти што човековото присуство може да ги наметне. И руските и монголските делови на вдлабнатината се дом на номадски сточари од говеда Туван, кои живеат во јурти и го сочинуваат буквално целото население.
Флора и фауна
Хулоу, кој се наоѓа на границата помеѓу Монголија и Русија, лежи на пресекот на сложените екосистеми. Неговата површина е 10.688 км2. Теренот вклучува ледници, тајга, пустина, алпска тундра, суб алпски ливади и огромни области на планинска тајга. Постојат и пошумени степи, степи без дрвја, полусуви пустини и песочни дини кои постојано се менуваат. Тоа е разновидно природно живеалиште, произведува интеракција на евро-сибирскиот и средноазискиот-монголски животи на растенија и животни.
Поради својата локација на дното на сибирските и средноазиските - монголски терени, флората и фауната на шуплината покажуваат голема биоразновидност за средните географски широчини. Овде цветаат животински видови кои живеат во планините и тундра, како што е сибирскиот срна и снегулката Алтај. Зафатен е и загрозениот снежен леопард, како и тајга-животни, како што се црвениот елен на Каспиите, рисот и волкот. Степските животни вклучуваат монголски ариш, кран демозел и долго-опашка сибирска верверица. Животните на пустина вклучуваат разни копнени животни како и цицачи. Видови на птици на број ги има само околу 359. Бидејќи шуплината е заштитено подрачје, многу антички видови изумрени во други региони овде нашле засолниште.
Инструменти за зачувување
Во 1993 година Русија ги заштитила деловите на Туван во Убсунур Хулоу како природен резерват за природна биосфера Убсунурска Котловина. Во 1995 година Гринпис Русија го подготви својот предлог да го номинира Убсунур Холоу, заедно со Монголија, за светско наследство, опишувајќи го како „еден од најголемите недопрени сливови во Средна Азија“.
Биосферен Резерват
Биосферниот резерват Убсунур Хул е кревка вдлабнатина или вдлабнатина во планините сместена на територијалната граница на Монголија и Република Тува во Руската Федерација меѓу планините — планините Тану-Ола и планините Алтај — дел од комбинација на подигнати земјишта и депресии. Тука најсеверната пустина на светот се среќава со најјужната зона на тундра во светот.
Резерватот Убсунур Хулоу (Тува) во 1998 година доби статус на меѓународен бисоферен резерват, како чекор кон заштита на пустината на Јужен Сибир, кои содржат најголеми руски непроменети делови на екосистеми доминирани од сибирски бор и сибирски ела.
Светско наследство
Убсунур Холоу бил номиниран за вклучување на второто руско светско наследство (првиот бил шумите Богородица Коми) во 1995 година како „еден од најголемите недопрени сливови во Средна Азија каде што може да се најдат до 40.000 неископани гробишта и други археолошки места од историски познати номадски племиња како што се Скитите, Турците и Хуните “. Номинацијата беше поднесена заедно со Република Тува и Монголија и вклучува 75.000 км2 шума и степа и придружно културно и природно наследство. Другите страници вклучени во овој прв предлог на руски списоци беа:
Светското наследство на езерото Увс (слив), назначено како 769 рев во 2003 година, вклучува:
1143
1143 (Римски бројки) — година според општоприфатениот календар. Тоа била 1143 година од новата ера, 143. од вториот милениум, 43. од XII век и четвртта од 1140-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6651 и 6652 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5893 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4903 и 4904 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1896.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1143 година се протега во 3779 и 3780, додека според второто гледиште, годината трае во текот на 3839 и 3840 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1686. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 537 и 538 исламска година.
Хасанли
Хасанли — село во Егејска Македонија, Република Грција.
Немшки Ровт
Немшки Ровт (словенечки: Nemški Rovt) — населба во Општина Бохињ во западна Словенија. Областа е дел од историскиот регион Горењска. Населбата сега е вклучена во Горењскиот статистички регион.
Герел Турдин
Герел Турдин (родена 1942) е шведски политичар која служела како министер за просторно планирање и министер за животна средина во 1990-тите и била член на шведскиот парламент.